b'\n_START_ARTICLE_\nZaviralec tirozin kinaz\n_START_PARAGRAPH_\nZaviralci (inhibitorji) tirozin kinaz so protitumorne u\xc4\x8dinkovine, ki z zaviranjem klju\xc4\x8dnih encimov, imenovanih tirozin kinaze (vrste proteinskih kinaz), ovirajo razli\xc4\x8dne biokemi\xc4\x8dne procese v tumorskih celicah. Tirozin kinaze katalizirajo prenos fosforilne skupine z ATP na specifi\xc4\x8dne tirozinske ostanke razli\xc4\x8dnih beljakovin in jih s tem aktivirajo ter spro\xc5\xbeijo signalne poti v celicah. _NEWLINE_Mednje sodita na primer imatinib in gefitinib.'